13 שעות: החיילים הסודיים של בנגאזי

13 שעות: החיילים הסודיים של בנגאזי (באנגלית: ‎13 Hours: The Secret Soldiers of Benghazi) הוא סרט קולנוע אמריקאי משנת 2016 בבימויו של מייקל ביי. עלילת הסרט מבוססת על אירועי מתקפת הטרור בקונסוליה האמריקנית בבנגאזי שבלוב שהתרחשה ב-2012. קבוצה קטנה של אנשי ביטחון שכירים, יוצאי יחידות מובחרות, מבצעת משימות אבטחה בבנגאזי שבלוב עבור ה-CIA. בפרוץ מתקפת הטרור בקונסוליה האמריקנית בבנגאזי הם מנסים לסייע לצוות השגרירות האמריקאי שהותקף על ידי כוחות גדולים של ארגון אל-קאעידה, תוך כדי שהם מפירים את הפקודות שקיבלו מראש תחנת ה-CIA המקומית. הקבוצה מצליחה לחלץ חלק מהאמריקאים אך השגריר נעדר ובהמשך מתגלה לקבוצה כי הוא מת. הם נסוגים למתחם מבוצר של ה-CIA ונערכים להגן עליו מפני אנשי אל-קאעידה. השישה נאלצים לנסות ולהדוף את המתקפה ללא סיוע אמריקאי נוסף, מאחר שבסיס חיל האוויר הקרוב נמצא בסיציליה, וכוחות יבשתיים אמריקאים אחרים נמצאים בטריפולי המרוחקת מאות קילומטרים מבנגאזי. הקבוצה מצליחה לגונן על המתחם, אך במתקפת מרגמות על המתחם נהרגים רון, מפקד הכוח וגלן, מפקד כוח הסיוע, ואוז נפצע קשה. ג'ון קרסינסקי - ג'ק סילבה ("ג'ק"), יוצא יחידת אריות הים של צי ארצות הברית ג'יימס באדג' דייל - טיירון וודס ("רון"), יוצא יחידת אריות הים, מנהיג הקבוצה מקס מרטיני - מארק גייסט ("אוז"), יוצא חיל הנחתים של ארצות הברית דומיניק פומוסה - ג'ון טיגן ("טיג"), יוצא חיל הנחתים של ארצות הברית פבלו שרייבר - כריס פרונטו ("טנטו"), יוצא יחידת הריינג'רס של צבא ארצות הברית דייוויד דנמן - דייב בנטון ("בון"),צלף הקבוצה, יוצא חיל הנחתים של ארצות הברית טובי סטיבנס - גלן דוהרטי ("באב"), יוצא יחידת אריות הים, מפקד כוח הסיוע דייוויד ג'יאנטולי - סקוט ויטלנד, איש האבטחה הדיפלומטית דמטריוס גרוס - דייב אובן, איש האבטחה הדיפלומטית פרדי סטרומה - בריט ויינר, סוכן CIA דייוויד קוסטביל - בוב, ראש תחנת ה-CIA המקומית בבנגאזי מאט לטשר - השגריר כריס סטיבנס אלקסיה ברליר - סוכנת CIA בנגאזי פימאן מעאדי - אמעל, לובי המשמש מתרגם ואיש קשר ל-CIA צילומי הסרט החלו באפריל 2015 ובוצעו במרוקו ובמלטה, שם נבנה סט גדול בטא' אלי. עם יציאתו זוהה הסרט ככזה המותח ביקורת על הילרי קלינטון שכיהנה כמזכירת מחלקת המדינה בעת האירועים המתוארים בו, זאת על אף ששמה כלל לא מוזכר בסרט. דונלד טראמפ שהתמודד באותה עת בבחירות לנשיאות ארצות הברית 2016, שכר אולם קולנוע באיווה, שם נערכו הבחירות המוקדמות הראשונות, והזמין את הבוחרים לצפייה בהקרנות חינם של הסרט. אתר האינטרנט הרשמי של 13 שעות: החיילים הסודיים של בנגאזי 13 שעות: החיילים הסודיים של בנגאזי, ברשת החברתית אקס (טוויטר) "13 שעות: החיילים הסודיים של בנגאזי", במסד הנתונים הקולנועיים IMDb (באנגלית) "13 שעות: החיילים הסודיים של בנגאזי", באתר נטפליקס "13 שעות: החיילים הסודיים של בנגאזי", באתר AllMovie (באנגלית) "13 שעות: החיילים הסודיים של בנגאזי", באתר Rotten Tomatoes (באנגלית) "13 שעות: החיילים הסודיים של בנגאזי", באתר Box Office Mojo (באנגלית) "13 שעות: החיילים הסודיים של בנגאזי", באתר Metacritic (באנגלית) "13 שעות: החיילים הסודיים של בנגאזי", באתר אידיבי "13 שעות: החיילים הסודיים של בנגאזי", תסריט הסרט באתר Scripts.com (באנגלית) "13 שעות: החיילים הסודיים של בנגאזי", במסד הנתונים הקולנועיים KinoPoisk (ברוסית) אמיר בוגן, האם זה הסרט שיפיל את הילרי קלינטון?, באתר ynet, 2 בפברואר 2016 13 Hours: Michael Bay film set built near Flower Power, ‏independent.com.mt,‏ 30 במרץ 2015 Watching the Benghazi Film, 13 Hours, With a Republican Crowd, האטלנטיק, 17 בינואר 2016 ’13 Hours’ Opens Lower Than Expected; Being Politicized Didn’t Help, אתר deadline.com, ‏17 בינואר 2015